 Ndị Ikpe 11  Jefta onye Gilied aghọwo dimkpa na dike, ọ bụkwa nwaanyị akwụna mụrụ ya, Gilied bụkwa nna Jefta.Nwunye Gilied wee na-amụrụ ya ụmụ ndị ikom. Mgbe ụmụ ndị ikom nwunye ya mụrụ toro, ha chụpụrụ Jefta, sị ya: Ị gaghị enwe ihe nketa ọ bụla nezinụlọ nna anyị, nihi na ọ bụ nwaanyị ọzọ mụrụ gị.Jefta wee gbaa ọsọ nihi ụmụnne ya ma jee biri nala Tọb. Ndị na-enweghị ihe ha na-arụ wee na-abịakwute Jefta, ha na-esokwa ya eje ọgụ.O wee ruo mgbe nwa oge gasịrị na ụmụ Amọn malitere ibuso Izrel agha.O wee ruo na mgbe ụmụ Amọn busoro Izrel agha, ndị okenye Gilied gara ozugbo ịkpọrọ Jefta nala Tọb.Ha wee sị Jefta: Biko, bịa bụrụ ọchịagha anyị, ka anyị buso ụmụ Amọn agha.Ma Jefta sịrị ndị okenye Gilied: Ọ bụghị unu kpọrọ m asị wee chụpụ m nụlọ nna m? Gịnị mere unu ji bịakwute m naanị ugbu a unu nọ ná nsogbu?Ndị okenye Gilied wee sị Jefta: Ọ bụ ya mere anyị ji laghachikwute gị ugbu a, soro anyị gaa buso ụmụ Amọn agha, bụrụkwa onyeisi ndị niile bi na Gilied.Jefta wee gwa ndị okenye Gilied, sị: Ọ bụrụ na unu chọrọ ịkpọlata m ka m gaa buso ụmụ Amọn agha, ọ bụrụkwa na Jehova enyefee ha naka m, mụ onwe m ga-abụ onyeisi unu!Ndị okenye Gilied wee sị Jefta: Ka Jehova bụrụ onye na-ege ntị nihe anyị na gị na-ekwu ma ọ bụrụ na ọ bụghị ihe i kwuru ka anyị ga-eme.Jefta wee soro ndị okenye Gilied laa, ndị Izrel wee mee ya onyeisi na ọchịagha ha. Jefta wee kwuo ihe niile o kwuru nihu Jehova nime Mizpa.Jefta wee zigara eze ụmụ Amọn ndị ozi, sị: Gịnị na-esere mụ na gị, nke mere i ji bịa ibuso m agha nala m?Eze ụmụ Amọn wee gwa ndị ozi Jefta, sị: Ọ bụ nihi na Izrel naara m ala m mgbe ha si nIjipt pụta, malite nAnọn ruo Jabọk, ruokwa Jọdan. Ugbu a, biko, nyeghachi m ya nudo.Ma Jefta zigaara eze ụmụ Amọn ndị ozi ọzọwee sị ya:Nihi na mgbe Izrel si nIjipt pụta, ha si nala ịkpa gafere ruo nOké Osimiri Uhie, wee rute Kedesh.Izrel wee zigara eze Idọm ndị ozi, sị: Biko, ka m si nala gị gafere, ma eze Idọm egeghị ha ntị. Ha zigakwaara eze Moab ndị ozi, ma o kweghị. Izrel wee biri na Kedesh.Mgbe ha si netiti ala ịkpa na-aga, ha gara ala Idọm na ala Moab nkọnkọ nkọnkọ, ha wee gaa nebe ọwụwa anyanwụ nke ala Moab wee maa ụlọikwuu ha nógbè Anọn; ha abịaghịkwa nso nókè nke ala Moab, nihi na Anọn bụ ókè nke ala Moab.Mgbe e mesịrị, Izrel zigaara Saịhọn eze ndị Amọraịt, bụ eze Heshbọn, ndị ozi, Izrel wee sị ya: Biko, ka anyị si nala gị gafere gaa nala m.Saịhọn ejighị naka ma ọ bụ ngafe ka Izrel chọrọ isi nókèala ya gafere, Saịhọn wee gaa kpọkọta ndị ya niile, maa ụlọikwuu na Jehaz wee buso Izrel agha.Jehova bụ Chineke Izrel wee nyefee Saịhọn na ndị ya niile naka Izrel, ha wee gbuo ha, Izrel wee bichie ala dum nke ndị Amọraịt, bụ ndị bi nala ahụ.Ha wee bichie ókèala dum nke ndị Amọraịt malite nAnọn ruo Jabọk, malitekwa nala ịkpa ruo Jọdan.Ọ bụ Jehova bụ Chineke Izrel napụrụ ndị Amọraịt ala ha nihu ndị ya bụ Izrel, ọ bụkwa gị onwe gị ga-anapụ ha ala ha.Ọ bụghị onye ọ bụla Kimọsh bụ chi gị mere ka ị napụ ala ya ka ị ga-anapụ ala ya? Ọ bụkwa onye ọ bụla Jehova Chineke anyị napụrụ ala ya nihu anyị ka anyị ga-anapụ ala ya.Ọ bụ gị ka Belak nwa Zipọ, bụ eze Moab, mma? Ò nwere mgbe o sesara ndị Izrel okwu, ka ò nwere mgbe o busoro ha agha?Mgbe Izrel bi na Heshbọn na obodo nta ya niile nakwa nAroa na obodo nta ya niile nakwa nobodo niile dị nakụkụ mmiri Anọn ruo narị afọ atọ, gịnịzi mere ị napụghị ha ya noge ahụ?Mụ onwe m emehieghị gị, ma ị na-eme m ihe ọjọọ site nibuso m agha. Ka Jehova bụ Onyeikpe kpee ikpe taa netiti ụmụ Izrel na ụmụ Amọn.Ma eze ụmụ Amọn egeghị ntị nozi Jefta zigaara ya.Mmụọ Jehova wee dakwasị Jefta, o wee si na Gilied na Manase gafere gaa Mizpe nke Gilied, sikwa na Mizpe nke Gilied gakwuru ụmụ Amọn.Jefta wee kwe Jehova nkwa, sị: Ọ bụrụ na i nyefee ụmụ Amọn naka m,ọ ga-erukwa na onye ọ bụla pụtaranụ, onye si nọnụ ụzọ ụlọ m pụta izute m mgbe m si nebe ụmụ Amọn nọ lọta nudo, ga-aghọ nke Jehova, m ga-achụ onye ahụ dị ka àjà nsure ọkụ.Jefta wee gakwuru ụmụ Amọn ibuso ha agha, Jehova wee nyefee ha naka ya.O wee sụọ ha akwụ malite nAroa ruo Minitobodo iri abụọruokwa Ebel-keramin. E wee si otú a merie ụmụ Amọn nihu ụmụ Izrel.Nikpeazụ, Jefta lọtara Mizpa, nụlọ ya, ma, lee! ada ya kụụrụ obere ịgbà, gbara egwú na-apụta izute ya! Ọ bụ naanị otu nwa o nwere. E wezụga ya, o nweghị ma nwa nwoke ma nwa nwaanyị.O wee ruo na, mgbe ọ hụrụ ya, ọ dọwara uwe ya, sị: Ewoo, ada m! I meela ka obi gbawaa m, mụ onwe m ebutewokwara gị nsogbu. Mụ onwe m emegheworo Jehova ọnụ m, enweghịkwa m ike ịgbanwe ihe m kwuru.Ma ọ sịrị ya: Nna m, ọ bụrụ na i megheworo Jehova ọnụ gị, mee m ihe si nọnụ gị pụta, ebe ọ bụ na Jehova abọworo gị ọbọ nahụ ndị iro gị, bụ ụmụ Amọn.O wee gaa nihu ịsị nna ya: Ka e meere m ihe a: Hapụ m ọnwa abụọ, ka m gaa nugwu, ka m kwaara ọnọdụ m dị ka nwa agbọghọ na-amaghị nwoke ákwá, mụ na ụmụ agbọghọ ibe m.O wee sị: Gaa! O wee hapụ ya ka ọ pụọ ruo ọnwa abụọ; o wee na-aga, ya na ụmụ agbọghọ ibe ya, na-akwara ọnọdụ ya dị ka nwa agbọghọ na-amaghị nwoke ákwá nelu ugwu.O wee ruo na mgbe ọnwa abụọ gasịrị, ọ laghachikwuuru nna ya, nna ya wee mezuo nkwa o kwere nisi ya. Ma ọ dịghị mgbe ya na nwoke ọ bụla nwere mmekọahụ. O wee bụrụ ụkpụrụ nIzrel:Site nafọ ruo nafọ, ndị inyom Izrel na-aga aja ada Jefta onye Gilied mma, ụbọchị anọ nafọ. 